# 2022.04.07

**Сыктывкарын Стаханов улича вылын уна патераа керкалӧн дольщикъяслы гӧгӧрвоӧдісны, кыдзи найӧ вермӧны збыльмӧдны ассьыныс инӧдъяссӧ**

Косму тӧлысь 6 лунӧ Коми Республикаса Юралысь Владимир Уйба, республикаса Веськӧдлан котырӧс, Сыктывкарса администрацияӧс, Гражданалысь – Коми Республика мутасын уна патераа керкаяс да (либӧ) вӧрзьӧдны позьтӧм мукӧд эмбур объектъяс пайӧн стрӧитӧмын участвуйтысьяслысь инӧдъяс доръян фондӧс, прокуратура органъясӧс петкӧдлысьяс нуӧдісны ыджыд аддзысьлӧм Сыктывкарын Стаханов улича вылын уна патераа керка пайӧн стрӧитӧмын участвуйтысьяскӧд.

Дольщикъяслы висьталісны налысь инӧдъяссӧ збыльмӧдны вермана 2 ног йылысь. Сідзжӧ вочавидзисны да сетісны гӧгӧрвоӧдӧмъяс гражданалӧн юалӧмъяс вылӧ.

Стрӧитӧмсӧ кӧ эштӧдасны, объектсӧ пыртасны уджӧ 2023 во помысь оз водзджык. Медводз сійӧс колӧ сетны республиканскӧй Фондлы, обследуйтны инструментъясӧн зданиесӧ, инженернӧй везъяслысь уджаланногсӧ, а сідзжӧ донъявны, бура-ӧ стрӧитӧма зданиесӧ да вӧчӧма монтажнӧй уджъяссӧ, тайӧ кывкӧртӧд подув вылын лӧсьӧдасны объект стрӧитӧмсӧ помалӧм вылӧ проектно-сметнӧй документация.

Обследуйтӧм бӧрын лоӧны гӧгӧрвоанаӧсь абу сӧмын стрӧитчӧмсӧ помалан кадколастъясыс, но и позьӧ-ӧ помавны стрӧитӧмсӧ. Объектыс кӧ вермас вайны олысьяслӧн безопасносьтлы грӧз, сійӧс разясны. Та бӧрын стрӧитчӧмсӧ заводитасны выль пӧв, дасьтасны выль проектно-сметнӧй документация, та вылӧ ковмас некымын во.

Таысь кындзи, мытшӧдъяса керкасӧ эз на сетны пайӧн стрӧитӧмын участвуйтысьяслысь инӧдъяс доръян регионса фондӧ. Объектсӧ фондлы сетӧм йылысь ёрдлӧн актыс эз на вынсяв – «Вега» ИКК-са вӧвлӧм юрнуӧдысь сетіс арбитражнӧй ёрдӧ апелляция.

Кутасны кӧ мынтыны компенсацияяс, ковмас сӧмын 2 тӧлысь, медым вежны дольщикъяслысь инӧдъяс збыльмӧданног вежӧм йылысь федеральнӧй фондлысь помшуӧмсӧ, нӧшта 10 лун – мынтӧмсӧ босьтӧм вылӧ лунсянь, кор граждана сетісны федеральнӧй фондӧ колана документъяс.

Помӧдз стрӧитны объектсӧ либӧ босьтны сьӧм – дольщикъяс бӧръясны асьныс медуна гӧлӧс лыдӧн. Республикаса Веськӧдлан котыр примитас гражданалысь кӧть кутшӧм кӧсйӧмсӧ.

\*\*\* Стаханов улича вылын уна патераа керкасӧ заводитісны стрӧитны 2016 вося рака тӧлысьӧ. 2019 вося ода-кора тӧлыссянь тайӧ объектсӧ дугдісны стрӧитны. Стрӧитчысь «Вега» ИКК эз вермы помавны стрӧитчӧмсӧ, сы вӧсна мый арталіс керкалӧн квадратнӧй метрлысь донсӧ экономическӧя подулалӧм ыдждаысь этшаджык.

# 2022.04.07

**Дольщикам многоквартирного дома по улице Стахановская в Сыктывкаре разъяснили способы реализации своего права**

6 апреля Глава Республики Коми Владимир Уйба, представители Правительства Коми, администрации Сыктывкара, Фонда защиты прав граждан – участников долевого строительства многоквартирных домов и (или) иных объектов недвижимости на территории Республики Коми, органов прокуратуры провели большую встречу с участниками долевого строительства многоквартирного дома по улице Стахановская в Сыктывкаре.

Дольщикам подробно рассказали о 2 способах реализации их права. Также были даны ответы и разъяснения на прозвучавшие от граждан вопросы.

В случае достройки предполагаемый срок ввода объекта в эксплуатацию даже по самым оптимистичным прогнозам – не ранее конца 2023 года. Сначала его необходимо передать республиканскому Фонду, выполнить инструментальное обследование как самого здания, так и инженерных сетей, определить их работоспособность, а также качество ранее выполненных строительно-монтажных работ, на основе полученного заключения разработать проектно-сметную документацию на достройку объекта.

От результатов обследования будут зависеть не только сроки завершения строительства, но и сама возможность достройки. Если объект будет представлять угрозу безопасности жильцов, его снесут. В этом случае строительство начнётся с нуля, в том числе с разработки новой проектно-сметной документации, и займёт несколько лет.

Кроме того, проблемный дом до сих пор не передан региональному фонду защиты прав участников долевого строительства. Судебный акт о передаче объекта фонду в законную силу не вступил – он обжалуется бывшим руководителем ООО «Вега» в апелляционном порядке в арбитражном суде.

В случае выплаты компенсаций потребуется всего 2 месяца на изменение решения федерального Фонда о смене способа реализации прав дольщиков, ещё 10 дней – на получение возмещения со дня представления гражданами необходимых документов в адрес федерального Фонда.

Достраивать объект или получить денежное возмещение – должны выбрать сами дольщики. Приемлемый способ будет определён решением большинства уже в ближайшее время. Правительство республики поддержит любое волеизъявление граждан.

\*\*\* Возведение многоквартирного жилого дома по улице Стахановской было начато в марте 2016 года. С мая 2019-го строительные работы на данном объекте не ведутся. Застройщик ООО «Вега» не справился со своими обязательствами по строительству, поскольку изначально закладывал стоимость квадратного метра будущего дома ниже экономически обоснованной.

2209

Королева